പ്രസവ സമയം മുതല് ഗൂഡാലോചന ജനന സര്ട്ടിഫിക്കറ്റില് അച്ഛന്റെ സ്ഥാനത്ത് ജയകുമാര് നിയമക്കുരുക്ക് മുറുകുന്നു എം. മനോജ് കുമാര് അനുപമ പ്രസവിക്കുന്ന കുട്ടിയെ ഇല്ലാതാക്കാന് ഗൂഡാലോചന നടന്നു അനുപമയുടെ കുട്ടിയെ ഒഴിവാക്കാനുള്ള നടപടിയുടെ ഭാഗമായാണ് ജനനസര്ട്ടിഫിക്കറ്റില് നിന്നും അച്ഛന്റെ പേര് മനപൂര്വം ഒഴിവാക്കിയത് കുട്ടിയുടെ ഐഡന്റിറ്റി ഇല്ലാതാക്കാന് ശ്രമം നടന്നു എന്നതിന്റെ പ്രത്യക്ഷ തെളിവാകുകയാണ് കുട്ടിയുടെ ജനന സര്ട്ടിഫിക്കറ്റ്പിതാവിന്റെ പേരിനു പകരം ഒരു ജയകുമാറിന്റെ പേരാണ് അനുപമയുടെ മാതാപിതാക്കള് നല്കിയിട്ടുള്ളത്. ഇതില് നിന്നെല്ലാം അനുപമയുടെ പ്രസവം മുതല് തന്നെ ആസൂത്രിത ഗൂഡാലോചന ഈ കാര്യത്തില് നടന്നു വെന്നു വെളിവാകുകയാണ് തിരുവനന്തപുരം: നെയ്യാര് മെഡിസിറ്റിയില് അനുപമയെ പ്രസവത്തിനു എത്തിച്ചത് അനുപമ പ്രസവിക്കുന്ന കുട്ടിയെ ഇല്ലാതാക്കാന് ഗൂഡാലോചന നടന്നു. അതിന്റെ ഏറ്റവും വലിയ തെളിവാകുകയാണ് അനുപമയുടെ ആണ്കുഞ്ഞിന്റെ ജനന സര്ട്ടിഫിക്കറ്റ്. ജനന സര്ട്ടിഫിക്കറ്റില് മനപൂര്വം അച്ഛന്റെ പേരിന്റെ സ്ഥാനത്ത് അജിത്തിന് പകരം ജയകുമാര് സി എന്ന ഒരു പേരാണ് അനുപമയുടെ മാതാപിതാക്കള് നല്കിയത്. അനുപമ പ്രസവിച്ച സമയം മുതല് കുട്ടിയുടെ ഐഡന്റിറ്റി ഇല്ലാതാക്കാന് ശ്രമം നടന്നു എന്നതിന്റെ പ്രത്യക്ഷ തെളിവാകുകയാണ് കുട്ടിയുടെ ജനന സര്ട്ടിഫിക്കറ്റ്. അതിന്റെ കോപ്പി ലോഗിന് കേരളയ്ക്ക് ലഭിച്ചിട്ടുണ്ട്. പ്രസവ സമയം മുതല് ആസൂത്രിത ഗൂഡാലോചന നെയ്യാര് മെഡിസിറ്റിയില് വെച്ച് അനുപമ പ്രസവിച്ചു എന്ന് ജനനസര്ട്ടിഫിക്കറ്റില് രേഖപ്പെടുത്തിയിട്ടുണ്ട്. പിതാവിന്റെ പേരിനു പകരം ഒരു ജയകുമാറിന്റെ പേരാണ് അനുപമയുടെ മാതാപിതാക്കള് നല്കിയിട്ടുള്ളത്. ഇതില് നിന്നെല്ലാം അനുപമയുടെ പ്രസവം മുതല് തന്നെ ആസൂത്രിത ഗൂഡാലോചന ഈ കാര്യത്തില് നടന്നു വെന്നു വെളിവാകുകയാണ്. അനുപമയുടെ കുട്ടിയെ ഒഴിവാക്കാനുള്ള നടപടിയുടെ ഭാഗമായാണ് ഇതെന്ന് ഉന്നത നിയമവൃത്തങ്ങള് ചൂണ്ടിക്കാട്ടുന്നു. കുട്ടിയെ അമ്മയുടെ സമ്മതമില്ലാതെ കടത്തി എന്ന ജാമ്യമില്ലാ വകുപ്പ് പ്രകാരമുള്ള കുറ്റത്തെ കൂടുതല് ശക്തമാക്കുകയാണ് അനുപമയുടെ മാതാപിതാക്കളുടെ ഈ ചെയ്തി. കുട്ടിയുടെ അച്ഛനായ അജിത്തിന്റെ ഐഡന്റിറ്റി കുട്ടിയില് വരരുത്. ഇതാണ് ഈ ചെയ്തിയുടെ ഉദ്ദേശ്യം. നിയമക്കുരുക്ക് മുറുകും കുട്ടിയെ അമ്മയുടെ സമ്മതമില്ലാത്ത കടത്തിയ കുറ്റത്തെ കൂടുതല് ഗൌരവതരമാക്കുന്നതാണ് ഈ കുറ്റകൃത്യവും. അമ്മയുടെ അനുമതിയില്ലാതെയാണ് അനുപമയുടെ കുട്ടിയെ മാതാപിതാക്കള് ദത്തെടുക്കാന് കൊടുക്കുന്നത്. ഇത് വലിയ കുറ്റമാണ്. കുട്ടിയുടെ ജനനസമയത്ത് പേര് മാറ്റിയതോടെ ഈ കുറ്റകൃത്യത്തിനു മാതാപിതാക്കള് അരങ്ങൊരുക്കിത്തുടങ്ങി. ജനന സര്ട്ടിഫിക്കറ്റിലെ അച്ഛന്റെ പേര് മാറ്റിയ സംഭവം ഇതിനുള്ള തുടക്കമാണ്. കുട്ടിയുടെ അച്ഛന് ആരാണെന്ന് മറച്ചു വയ്ക്കാനുള്ള ശ്രമമാണ് അനുപമയുടെ മാതാപിതാക്കള് നടത്തിയത്. കുട്ടിയുടെ ജനന സര്ട്ടിഫിക്കറ്റിലെ പെരുമാറ്റം ഇതിന്റെ തെളിവാണ്. നിയമവിരുദ്ധമായ എഡോപ്ഷന് പ്രക്രിയയാണ് അനുപമയുടെ കാര്യത്തില് നടന്നത്. ഗുരുതര കുറ്റമെന്ന് നിയമവിദഗ്ദര് കുട്ടിയുടെ കാര്യത്തില് ക്ലെയിം ചെയ്യാനുള്ള അജിത്തിന്റെ അവകാശം ഇല്ലാതാക്കാനാണ് ഈ ശ്രമം അനുപമയുടെ മാതാപിതാക്കള് നടത്തിയത്. ഇതില് ക്രിമിനാലിറ്റി പ്രകടമാണ്. അമ്മ ജീവിച്ചിരിക്കുമ്ബോള് അവരുടെ സമ്മതമില്ലാതെ കുഞ്ഞിനെ ദത്തു നല്കാന് കഴിയില്ല. ജെ ആക്ട് പാലിക്കുന്നതിലും വീഴ്ച പറ്റിയിട്ടുണ്ട്. ഉന്നത നിയമവൃത്തങ്ങള് ലോഗിന് കേരളയോട് ചൂണ്ടിക്കാട്ടി കുട്ടിയുടെ ജനന സര്ട്ടിഫിക്കറ്റില് അച്ഛന്റെ പേര് മനപൂര്വം തെറ്റായി നല്കുക എന്ന് പറഞ്ഞാല് അത് വലിയ കുറ്റകൃത്യമാണ്മുന് വനിതാ കമ്മിഷന് അംഗവും ബിജെപി സംസ്ഥാന വൈസ് പ്രസിഡന്റുമായ പ്രമീള ദേവി ലോഗിന് കേരളയോട് പറഞ്ഞു. കുട്ടിയുടെ ജനനസര്ട്ടിഫിക്കറ്റ് ഒരു ആധികാരിക രേഖയാണ്. ജനനസര്ട്ടിഫിക്കറ്റ് വിഷയത്തിലും കേസ് വേണമെന്ന് പ്രമീളാ ദേവി സ്കൂള് അഡ്മിഷന് മുതല് എല്ലാം ഉപയോഗിക്കുന്ന രേഖയിലാണ് തെറ്റിദ്ധരിപ്പിക്കാന് ശ്രമം നടന്നത്. ഇത് നിയമ ലംഘനമാണ്. കുട്ടിയുടെ അസ്ഥിത്വം തന്നെ ചോദ്യം ചെയ്യപ്പെടുന്ന വിധത്തിലുള്ള കുറ്റകൃത്യമാണ് മാതാപിതാക്കള് നടത്തിയത്. ഇതിന്റെ പേരിലും പോലീസ് അനുപമയുടെ മാതാപിതാക്കള്ക്ക് എതിരെ കേസ് ചാര്ജ് ചെയ്യേണ്ടതുണ്ട്പ്രമീള ദേവി പറയുന്നു. അതേസമയം അമ്മയുടെ സമ്മതമില്ലാതെ കുഞ്ഞിനെ ദത്തു കൊടുത്തെന്ന സംഭവം നിയമപോരാട്ടത്തിലേക്കു നീങ്ങുകയാണ്. കുഞ്ഞിനെ അനുപമയുടെ മാതാപിതാക്കള് ശിശുക്ഷേമ സമിതിക്കു കൈമാറിയതിനെ തുടര്ന്നു ആന്ധ്രയിലുള്ള ദമ്ബതികള്ക്കു കുട്ടിയെ ദത്തു കൊടുത്തു എന്നാണ് ലഭിക്കുന്ന വിവരം. അരങ്ങൊരുങ്ങുന്നത് സങ്കീര്ണ്ണ നിയമപോരാട്ടത്തിനു കുഞ്ഞിനെ വിട്ടുകിട്ടണമെന്നാവശ്യപ്പെട്ടു ഹൈക്കോടതിയില് ഹേബിയസ് കോര്പസ് ഹര്ജി ഫയല് ചെയ്യാനൊരുങ്ങുകയാണ് മുന് എസ്എഫ്ഐ മുന് നേതാവായ അനുപമ. പ്രസവിച്ചു മൂന്നാം ദിവസം തന്നില്നിന്നു കുഞ്ഞിനെ ബലമായി വേര്പെടുത്തി ശിശുക്ഷേമ സമിതിക്കു കൈമാറി നിയമവിരുദ്ധമായി ദത്തു നല്കിയെന്നാണു പരാതി. അനുപമയുടെ അച്ഛന് പി.എസ്.ജയചന്ദ്രന് സിപിഎം ലോക്കല് കമ്മിറ്റി അംഗമാണ്. സിപിഎം സംസ്ഥാന സമിതിയംഗവും സിഐടിയു നേതാവുമായിരുന്ന പേരൂര്ക്കട സദാശിവന്റെ കൊച്ചുമകളാണ് അനുപമ. അതുകൊണ്ട് തന്നെ സിപിഎം ഒറ്റക്കെട്ടായി ജയചന്ദ്രന് പിന്നില് നിലയുറപ്പിച്ചിരുന്നു. കുഞ്ഞിനെ തട്ടിക്കൊണ്ടുപോയെന്ന് അനുപമ പരാതി നല്കി 6 മാസത്തിനു ശേഷമാണ് മാതാപിതാക്കള് ഉള്പ്പെടെ 6 പേര്ക്കെതിരെ പേരൂര്ക്കട പൊലീസ് കേസെടുത്തത്. ഇത് തന്നെ പാര്ട്ടി സ്വാധീനത്തിനു ഉള്ള തെളിവായി മാറുന്നു. മാധ്യമ ശ്രദ്ധ കേസിന് മേല് പതിച്ചതോടെ സിപിഎം ലൈംലൈറ്റില് നിന്നും മാറിയിട്ടുണ്ട്. പൊലീസ് വീഴ്ച വിവാദമായതിനു പിന്നാലെ വനിതാ കമ്മിഷനും കേസെടുത്തു. അടിയന്തര റിപ്പോര്ട്ട് നല്കാന് കമ്മിഷന് അധ്യക്ഷ പി.സതീദേവി ഡിജിപിയോട് ആവശ്യപ്പെട്ടിട്ടുണ്ട്. കുട്ടിയ്ക്കായി ഒരു വര്ഷത്തെ പോരാട്ടം അനുപമയ്ക്കും ഡിവൈഎഫ്ഐ മുന് മേഖലാ സെക്രട്ടറി അജിത്തിനും കഴിഞ്ഞ വര്ഷം ഒക്ടോബര് 19 നാണ് ആണ്കുഞ്ഞ് ജനിച്ചത്. എന്നാല് കുടുംബം വിവാഹത്തിനു വിസമ്മതിക്കുകയും ഗര്ഭഛിദ്രത്തിനു അനുപമയെ നിര്ബന്ധിക്കുകയും ചെയ്തു. എന്നാല് അനുപമ വഴങ്ങിയില്ല. പ്രസവശേഷം 2020 ഒക്ടോബര് 22 ന് വീട്ടിലേക്കു മടങ്ങുമ്ബോള് വഴിയില് വച്ചു കുഞ്ഞിനെ തട്ടിയെടുക്കുകയും തന്നെ മറ്റൊരിടത്തു വീട്ടുതടങ്കലിലാക്കുകയും ചെയ്തെന്നാണ് അനുപമയുടെ പരാതി . മൂത്ത സഹോദരിയുടെ വിവാഹം കഴിയുംവരെ കാക്കാനാണ് മാതാപിതാക്കള് ആവശ്യപ്പെട്ടത്. അതിനു ശേഷം വിവാഹം കഴിപ്പിക്കാം എന്ന് പറഞ്ഞതായി അനുപമ ലോഗിന് കേരളയോട് പ്രതികരിച്ചിരുന്നു. സഹോദരിയുടെ വിവാഹാവശ്യത്തിനു സ്ഥലം വില്ക്കാനെന്നു തെറ്റിദ്ധരിപ്പിച്ച് നോട്ടറി അഭിഭാഷകന്റെ സാന്നിധ്യത്തില് നിര്ബന്ധിച്ചു മുദ്രപ്പത്രത്തില് ഒപ്പുവയ്പിച്ചു. എഴുതിയതു വായിക്കാന് അനുവദിച്ചില്ല. കുഞ്ഞിനെ ശിശുക്ഷേമ സമിതിക്കു കൈമാറാനുള്ള സമ്മതപത്രമായിരുന്നു അതെന്നു പിന്നീടാണ് മനസിലായത് എന്നാണ് അനുപമ പറഞ്ഞത്. ഏപ്രിലില് പരാതി നല്കിയെങ്കിലും കേസെടുക്കാന് പേരൂര്ക്കട പൊലീസ് കൂട്ടാക്കിയില്ല. തുടര്ന്നു ഡിജിപി, മുഖ്യമന്ത്രി, വനിതാ കമ്മിഷന്, സിഡബ്യുസി എന്നിവയെയെല്ലാം സമീപിച്ചു. ആരും സഹായിച്ചില്ല. സിപിഎം നേതാക്കളായ വൃന്ദ കാരാട്ട്, കോടിയേരി ബാലകൃഷ്ണന്, എ.വിജയരാഘവന്, പി.കെ.ശ്രീമതി, ആനാവൂര് നാഗപ്പന് എന്നിവര്ക്കു പരാതി നല്കിയെങ്കിലും വൃന്ദ ഒഴികെ ആരും തുണച്ചില്ലെന്നാണ് അനുപമ പറഞ്ഞത് . പരാതി നില്ക്കുമ്ബോഴാണു സിഡബ്ല്യുസി അധ്യക്ഷ കൂടി ഉള്പ്പെട്ട ദത്തു നല്കല് സമിതി ഓഗസ്റ്റ് 7 നു ആന്ധ്ര ദമ്ബതികള്ക്കു കുഞ്ഞിനെ കൈമാറിയത്. ഇതാണ് ഇപ്പോള് സങ്കീര്ണ്ണമായ നിയമ നടപടികളിലേക്ക് കടക്കുന്നത്.